SL Uradni list Evropske unije C 136/36

Odobritev državne pomoči v okviru določb členov 87 in 88 Pogodbe ES

Primeri, v katerih Komisija ne vloži ugovora

(2005/C 136/16)

Datum sprejetja sklepa:

Država članica: Francija

Št. pomoči: N 52/2005

Naziv: Pomoč za vrnitev gozdnih zemljišč v obdelovanje — Splošni svet departmaja Creuse.

Cilj: Sprememba odobrene sheme za spodbujanje vrnitve gozdnih zemljišč, poškodovanih med nevihtami decembra leta 1999, v ponovno obdelovanje.

Proračun: 9 600 EUR/leto.

Intenzivnost ali znesek pomoči: Največ 100 %.

Trajanje: 4 leta (2004–2007).

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://europa.eu.int/comm/secretariat_general/sgb/state_aids/

Datum sprejetja sklepa:

Država članica: Finska

Št. pomoči: N 284/2004

Naziv: Nacionalna shema pomoči s kompenzacijskimi plačili.

Cilj: Pomoč je v obliki nacionalno financiranega kompenzacijskega plačila (v nadaljnjem besedilu: nacionalno kompenzacijsko plačilo), ki se lahko na celinskem delu Finske in otočju Åland dodeli kmetom, ki so za celotno obdobje petih let prevzeli obveznosti, izhajajoče iz sofinanciranih kompenzacijskih plačil (v nadaljnjem besedilu: sofinancirano kompenzacijsko plačilo), in ki se ločeno zavežejo k sofinanciranim kompenzacijskim plačilom. Nacionalno kompenzacijsko plačilo se izplača kot dopolnilo sofinanciranem kompenzacijskem plačilu.

Osnovni znesek naj bi znašal 20 EUR/ha za območja A, B in C1 ter 25 EUR/ha za območja C2–C4, dodeli pa se za celotno obdelovalno površino, upravičeno do sofinanciranega kompenzacijskega plačila na podlagi Odločbe Komisije C(2000) 1640 (celinski del Finske) C(2000) 2937 (otočje Åland).

Obdelovalna površina, ki je upravičena do sofinanciranega kompenzacijskega plačila in ki se nahaja v sklopu živinorejskih kmetij, bo upravičena ne samo do osnovnega zneska, temveč tudi dodatnega zneska v višini 80 EUR/ha.

Povprečno skupno kompenzacijsko plačilo, sestavljeno iz sofinanciranega kompenzacijskega plačila in notificiranega nacionalnega kompenzacijskega plačila, na nacionalni ravni v nobenem primeru ne bo presegal 250 EUR/ha.

Pravna podlaga: Uredba vlade (še ni izdana).

Proračun: 120,4 milijona EUR na leto.

Intenzivnost ali znesek pomoči: Glej razdelek „Cilj“.

Trajanje: Neomejeno

Drugi podatki: Če pride do sprememb pogojev za dodelitev sofinanciranih kompenzacijskih plačil, veljavnih v programskem obdobju 2000–2006, ki naj bi na podlagi novega programa za razvoj podeželja začele veljati po letu 2007, se Finska zavezuje, da bo Komisijo obvestila tudi o ustreznih spremembah v zvezi z dodatnimi nacionalnimi kompenzacijskimi plačili.

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://europa.eu.int/comm/secretariat_general/sgb/state_aids/

Datum sprejetja sklepa:

Država članica: Italija

Št. pomoči: N 384/2003 povečanje proračuna.

Naziv: Spremembe pomoči N 384/2003.

Cilj: Povečanje proračuna za pomoč.

Pravna podlaga: Decreto ministeriale del 22.6.2004, n. 182

Proračun: Načrtovano povečanje proračuna znaša 50 milijonov EUR.

Intenzivnost ali znesek pomoči: Kot je opisano v dopisu državi članici.

Trajanje: 10 let.

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://europa.eu.int/comm/secretariat_general/sgb/state_aids/